**ЕЛБАСЫ Н.НАЗАРБАЕВТЫҢ «БОЛАШАҚҚА БАҒДАР: РУХАНИ ЖАҢҒЫРУ» АТТЫ МАҚАЛАСЫ ТАҚЫРЫБЫНДА**

**БАЯНДАМА**

Елбасымыз Нұрсұлтан Әбішұлы еліміздің жан-жақты дамып, өркендеуі мақстында биыл қазақстан халқына **«Болашаққа бағдар: рухани жаңғыру»** атты тақырып аясында мақаласынжариялаған болатын. Көрегендігі мол, мақсаты айқын елбасымыз болашаққа бағдар беріп, еліміздің барлық саласын атап, ерекше мән беріп өтті. Осы уақытқа дейін біздің еліміз қаншама қиын күндерді артқа тастап, бүгінгі күні қапыштап,дамып әлемдік деңгейде өз орнын алды. Ендігі алға қойған мақсатымыз біздің елді болашақтада тек биікке жетелейтініне біз сенміз. Елбасымыздың мақаласы негізгі бес бағытын алар болақ біздің болашақ ұрпақ тәрбиелеу мақсатында оның ішінде мектеп жасындағы балаларды тәрбиелеуде аса ерекше рөлі атқарады. Мен тәрбие бөлімінің меңгерушісі ретінде мектепішілік тәрбие жоспарына бірнеше бағыт бойынша іс-шаралар ұсынар едім.

**1.** **«Бәсекелік қабілет»** тақырыбында болашақта ұлттың табысты болуы оның табиғи байлығымен емес, адамдарының бәсекелік қабілетімен айқындалады деген болатын. Мінекей осы тұрғыдан оқушылардың санасы мен сапасын арттыру мақсатында ұлтымыздың тұтастығын сақтау мақсатында қазіргі таңдағы тәрбие жұмысының 8 бағытының ішіндегі **Екінші бағыт** бойынша **«Рухани-адамгершілік тәрбие**» бағытын нығайтып, сол жұмысымыздың сапасын арттыруда, оқушылардың үлкенге құрметін, адамгершілік сезімін күшейту мақсатында оқушылар арасынан «Асар» жәрдем тобын құрып, жалғыз басты қарияларға көмек көрсетіп (үйін ақтау, ағашын жару, көмірін кіргізу т.б) сияқты жұмыстарын жасап, үлкен қариялардың разылығына бөлену керек деп ойлаймын. Бұл бірінші ұсынысым.

**2.Прагматизм.** Бұл бағытта елбасымыз өткен заманда бабаларымыздың елге,жерге деген көзқарасын сүйіспеншілігін ерекеше атап өтті. Бабаларымыздың осындай әдеттері біздің де бойымыздан табылуы тиіс. Себебі олардан аманат болып келген жерімізді аялап, қорғай білуіміз керек.Прагматизм біздің тәрбие жұмысымыздың **Бесінші бағыты** – Еңбек, экономикалық және экологиялық тәрбиеге өте ұқсас. **Мақсаты:** Тұлғаның өзін кәсіби анықтауына саналы қарым-қатынасын қалыптастыру, экономикалықойлауын және экологиялық мәдениетін дамыту болып табылады. Бұл бағытта менің ұсынысым біз жоспарымызға елбасымыздың мақсатына сәйкес қоршаған ортаны ластамау,мәдениетті орындарды аялау, оның ішінде біздің ескерткіштермізді қорғау мақсатында түрлі тазалық акцияларын ұйымдастырып отырсақ дегім келеді. Бұл іс-шара арқылы біз болашақ ұрпағымызды асқан сауатылыққа, мәдениеттілікке қоршаған ортаны аялауға баулимыз.

**3.Ұлттық бірегейлікті сақтау**

Елбасымыз Ұлттық жаңғыру деген ұғымның өзі ұлттық сананың кемелденуін білдіреді. Оның екі қыры бар. Біріншіден, ұлттық сана-сезімнің көкжиегін кеңейту. Екіншіден, ұлттық болмыстың өзегін сақтай отырып, оның бірқатар сипаттарын өзгерту деген болатын. Ұлттық салт-дәстүрлеріміз, тіліміз бен музыкамыз, әдебиетіміз, жоралғыларымыз, бір сөзбен айтқанда ұлттық рухымыз бойымызда мәңгі қалуға тиіс. Абайдың даналығы, Әуезовтің ғұламалығы, Жамбылдың жырлары мен Құрманғазының күй­лері, ғасырлар қойнауынан жеткен бабалар үні - бұлар біздің рухани мәдениетіміздің бір парасы ғана. Сонымен бірге, жаңғыру ұғымының өзі мей­лін­ше көнерген, жаһандық әлеммен қабыспайтын кейбір дағдылар мен әдеттерден арылу дегенді білдіреді. Сондықтан біз мектеп жасындағы оқушыларды ұлттық сана мен ұлттық мәдениетімізді сақтауды, сақтап қана қоймай алдағы уақытта қайта жаңғырып, биік белеске шығуымыз қажет. **Үшінші бағыт** –  **Ұлттық тәрбие**   **Мақсаты:** Тұлғаны ұлттық және жалпыадамзаттық құндылықтарға, ана тілін және мемлекеттік тілді, қазақхалқының, Қазақстан Республикасындағы этностар мен этникалық топтардың мәдениетін құрметтеуге бағдарлау.  Бұл бағытта менің ұсынатын тақырыбым, оқушыларды рухани жаңғыру, **Ұлттық бірегейлікті сақтау** мақсатында, әдеби, мәдени жырларымызбен таныстыру мақсатында мектеп кітапханасында түрлі акциялар ұйымдастырсақ болады. Бұл жерде оқушылар бір-біріне оқып бітірген кітаптарын сыйлайды. Сол кітіптан яки шығармадан алған әсерімен бөліседі.

**4.Білімнің салтанат құруы**

**Алтыншы бағыт -** Зияткерлік тәрбие, ақпараттық мәдениет тәрбиесі **Мақсаты:** Әрбір тұлғаның зияткерлік мүмкіндігін, көшбасшылық қасиеттерін және дарындылығын, сондай-ақ ақпараттық мәдениетін дамытуды қамтамасыз ететін уәждемелік кеңістік қалыптастыру.

Жалпы қазақ халқымыз осы тәуелсіздік жылдардағы білім жағынан жетістіктері аз емес. Білесіздер Елбасымыздың тікелей қолдауымен **«Болашақ»** бағдарламасы енгізіліп, жастарымыз шет елдерге барып, кәсіби білімін жетілдіріп қайтты. Осының барлығы президенттің білімге деген қолдауы ерекше екені белгілі.

**5. 5. Қазақстанның революциялық емес, эволюциялық дамуы**

**Жетінші бағыт** – Көп мәдениетті және көркем-эстетикалық тәрбие

**Мақсаты:** Тұлғаның жалпымәдени мінез-құлық дағдыларын қалыптастыру, тұлғаның өнердегі және болмыстағы эстетикалық нысандарды қабылдау, меңгеру және бағалау әзірлігін  дамыту, білім беру ұйымдарында көпмәдениетті орта құру.

Биыл Еуразия құрлығының ұлан-ғайыр ау­ма­ғын астаң-кестең еткен 1917 жылдың қазан айын­дағы оқиғаға 100 жыл толады. Күллі ХХ ғасыр революциялық сілкі­ніс­терге толы болды. Бұл осы аумақтағы барша ұлт­­­тар­ға мейлінше әсер етіп, бүкіл болмысын өзгерт­ті.   Әрбір жұрт тарихтан өзінше тағылым алады, бұл - әркімнің өз еркіндегі шаруа. Біреуге өзіңнің көзқарасыңды еріксіз таңуға ешқашан болмайды. Бізге тарих туралы өздерінің субъективті пайымдарын тықпалауға да еш­кім­нің қақысы жоқ. Өткен ХХ ғасыр халқымыз үшін қасіретке то­лы, зобалаң да зұлмат ғасыр болды. Біріншіден, ұлттық дамудың ықылым заманнан жалғасып келе жатқан өзімізге ғана тән жолы біржола күйретіліп, қоғамдық құрылымның бізге жат үлгісі еріксіз таңылды. Екіншіден, ұлтымызға адам айтқысыз демо­графиялық соққы жасалды. Оның жарасы бір ғасырдан бері әлі жазылмай келеді. Үшіншіден, қазақтың тілі мен мәдениеті құр­дымға кете жаздады. Төртіншіден, еліміздің көптеген өңірлері эко­ло­гиялық апат аймақтарына айналды. Әрине, тарих тек ақтаңдақтардан тұрмайды. ХХ ғасыр Қазақстанға бірқатар игіліктерін де берді. Индустрияландыруды, әлеуметтік және өндірістік инфрақұрылымдардың құрылуын, жаңа ин­теллигенцияның қалыптасуын осыған жат­қызуға болады. Бұл кезеңде елімізде белгілі бір  жаңғыру болды. Бірақ, бұл - ұлттың емес, аумақтың жаң­ғы­руы еді. Біз тарихтың сабағын айқын түсінуіміз керек. Революциялар дәуірі әлі біткен жоқ. Тек оның формасы мен  мазмұны түбегейлі өзгерді.

**6. Са­наның ашықтығы**

**Бірінші бағыт -** Қазақстандық патриотизм және азаматтық тәрбие, құқықтық тәрбие

**Мақсаты:** Жаңа демократиялық қоғамда өмір сүруге қабілетті азаматты және патриотты; тұлғаның саяси, құқықтық және сыбайлас жемқорлыққа қарсы мәдениетін; балалармен жастардың құқықтық санасын, оларда балалар мен жастар ортасындағы қатыгездік пен зорлық-зомбылыққа қарсы тұру даярлығын қалыптастыру. Мінеки елбасымыздың сананың ашықтығы деген бағытына сәйкес тәрбие жұмысының бірінші бағытына сәйкес келеді. Бұл жерде әрбір оқушының санасын оятып,қоғамға деген оң көзқарасын таныта білуіміз керек. Қазақстандық патриотизм және азаматтық тәрбие қалыптастыруда елбасымыздың тапсырмасына сәйкес, болашақ өскелең ұрпаққа дұрыс жол сілтеу біздің басты мақсатымыз. Бұл бағытта біз ардагерлерімізді тек қана қарттар мерекесінде ғана еске алмай, басқа уақыттардада ардагерлерімізге арнай топ құрып, олармен салихалы кездесулер өткізіп, концерттік бағдарламалар ұйымдастырып отырсақ деген ойым бар. Деген мен осы іс-шарамен тоқталмай көптеген іс-шараларымызды осы елбасымыздың мақаласымен байланыстырып отырсақ болады.

Тәрбие ісінің меңерушісі: Ерболат Адай